Сегѡ̀ ра́ди у́бѡ пе́рвѣе подоба́етъ новонача́льною ра́достію къ подвигѡ́мъ призва́ти ду́шу, и ѡбличи́ти ту́ю, и искуси́ти про́чее ѿ и́стины ст҃а́гѡ дх҃а, ѡ и́хже содѣ́я ѕлы́хъ, илѝ и єщѐ дѣ́етъ киче́ніемъ води́мь: во ѡбличе́ніи бо, речѐ, ѡ беззако́ніи наказа́лъ єсѝ человѣ́ка, и иста́ялъ єсѝ я́кѡ паучи́ну ду́шу єгѡ̀: да бж҃е́ственному ту́ю ѡбличе́нію искуси́вшу, я́коже въ горни́лѣ, си́це дѣ́йствіе пріи́метъ немечта́тельныя ра́дости, во те́плѣй па́мяти бж҃іей